**Ordonanță de urgență**

**pentru modificarea și completarea Legii energiei electrice şi a gazelor naturale**

**nr. 123/2012, cu modificările și completările ulterioare și a Legii nr. 256/2018 privind unele măsuri necesare pentru implementarea operaţiunilor petroliere de către titularii de acorduri petroliere referitoare la perimetre petroliere offshore**

Având în vedere faptul că furnizarea gazelor naturale la preţ reglementat şi în baza contractelor-cadru pentru clienţii casnici este cuprinsă în activităţile aferente pieţei reglementate până la data de 30 iunie 2020, ulterior acestei date piața urmând a fi liberalizată complet,

ţinând cont de necesitatea introducerii unui program de ofertare obligatorie a gazelor naturale, care să cuprindă repartizarea cantităților ofertate pe produse standardizate lunare, trimestriale, semestriale și anuale, astfel încât să fie asigurate condițiile de competiție transparentă și nediscriminatorie pentru toți potențialii cumpărători,

apare ca absolut necesară modificarea și completarea Legii energiei electrice şi a gazelor naturale nr. 123/2012, cu modificările și completările ulterioare și a Legii nr. 256/2018 privind unele măsuri necesare pentru implementarea operaţiunilor petroliere de către titularii de acorduri petroliere referitoare la perimetre petroliere offshore,

În considerarea faptului că aceste elemente vizează interesul public și constituie o situație de urgență și extraordinară a cărei reglementare nu poate fi amânată,

În temeiul art. 115 alin. (4) din Constituţia României, republicată,

Guvernul României adoptă prezenta ordonanţă de urgenţă.

Art. I - Legea energiei electrice și a gazelor naturale nr. 123/2012, cu modificările și completările ulterioare, se modifică şi se completează după cum urmează:

1. La art. 102 ”Atribuţiile ministerului de resort” se introduc două noi litere, lit. o) și lit. p) cu următorul cuprins:

”o) elaboreză Planul de acţiuni preventive privind măsurile de garantare a securităţii aprovizionării cu gaze naturale şi Planul de urgenţă, conform prevederilor Regulamentului (UE) nr. 1938/2017.

p) dispune măsuri care nu au la bază mecanismele pieţei destinate asigurării securităţii aprovizionării cu gaze naturale în cazul declarării unei situaţii de criză, nivelul de urgenţă, în calitate de autoritate competentă conform prevederilor Regulamentului (UE) nr. 1938/2017.”

2. La articolul 143, alin. (1), lit. a1) se modifică și va avea următorul cuprins:

”a1) să achiziţioneze gazele naturale pe care le furnizează clienţilor casnici, în condiţii de minimizare a costului resurselor alocate, pe baza unor proceduri proprii, elaborate în corelare cu prevederile art. 177, alin. (315), (316) și (317), care să asigure caracterul transparent al procesului de achiziţie a gazelor naturale şi, în acelaşi timp, tratamentul egal şi nediscriminatoriu al persoanelor care participă la procedura de achiziţie a gazelor naturale, în calitate de ofertanţi;”

3. La articolul 143, alin. (1), lit. f) se modifică și va avea următorul cuprins:

”Art. 143

  Obligaţiile şi drepturile furnizorului de gaze naturale

f) să înfiinţeze puncte unice de contact, fizice sau virtuale care să asigure clienţilor finali modalități adecvate de informare cu privire la drepturile acestora, la legislaţia în vigoare, la căile de soluţionare a litigiilor în cazul unor cereri, plângeri, sesizări, reclamaţii sau contestaţii, inclusiv informatii privind preturile medii de achizitie a gazelor naturale furnizate, pentru toate categoriile de consumatori.Aceste puncte unice de contact pot face parte din punctele de informare generală a consumatorilor şi oferă clienţilor finali informaţii în mod gratuit;”

4. La articolul 143, alin. (1), lit. c) și q) se abrogă.

5. Art. 176 se modifică și se completează după cum urmează:

”Art. 176 – Situații de criză

(1) Planul de acţiuni preventive privind măsurile de garantare a securităţii aprovizionării cu gaze naturale şi Planul de urgenţă, prevăzute la art. 102, lit. o), se aprobă prin hotărâre a Guvernului, iniţiată de ministerul de resort.

(2) În cazul apariției unei situații de criză, pe cele trei niveluri prevăzute de Regulamentul (UE) nr. 1938/2017, ministerul de resort, în calitate de autoritate competentă, pune în aplicare măsurile prevăzute în Planul de acţiuni preventive privind măsurile de garantare a securităţii aprovizionării cu gaze naturale şi/sau în Planul de urgenţă.

(3) În situaţii de criză, pe perioada nivelului de urgenţă, în vederea asigurării securităţii aprovizionării cu gaze naturale, autoritatea competentă poate dispune aplicarea măsurilor administrative, prevăzute în Planul de urgență, care nu au la bază mecanisme de piață.

(4) Măsurile menţionate la alin. (2) trebuie să afecteze cât mai puţin buna funcţionare a pieţei interne a Uniunii Europene şi să se rezume strict la remedierea situaţiei de criză care le-a generat.

(5) Ministerul de resort notifică în regim de urgenţă, Comisiei Europene, măsurile de siguranţă adoptate în fiecare caz.”

6. La articolul 177, alin. (3 15), (3 16) și (317) se modifică și se completează după cum urmează:

(315) În perioada 01 iulie 2020 – 31 decembrie 2022, toţi participanţii la piaţa de gaze naturale, cu excepția producătorilor a căror producție anuală realizată în anul anterior depășește 3.000.000 MWh, în măsura în care contractează vânzarea de gaze naturale pe piaţa angro, într-un an calendaristic, au obligaţia să oferteze anual, în calitate de vânzător, în anul calendaristic în care livrează gazele naturale, contracte pe pieţele centralizate, transparent, public şi nediscriminatoriu, în conformitate cu reglementările emise de ANRE.

(316) a) În perioada 1 iulie 2020-31 decembrie 2022 producătorii de gaze naturale a căror producție anuală realizată în anul anterior depășește 3.000.000 MWh au obligația să oferteze anual vânzarea unor cantități de gaze naturale, cu livrare în perioada 1 iulie 2020-31 decembrie 2022, în mod transparent, public și nediscriminatoriu, pe piețele centralizate în conformitate cu reglementările emise de ANRE.

b) pentru perioada 1 iulie 2020-31 decembrie 2020 cantitățile de gaze naturale prevăzute la lit. a) reprezintă o cotă procentuală de 40 % din productia anuală inregistrata in anul anterior ofertarii, cu excepția consumului tehnologic și a consumului propriu;

c) pentru perioada 1 ianuarie 2021-31 decembrie 2022 cantitățile anuale de gaze naturale prevăzute la lit. a) reprezintă o cotă procentuală de 40 % din producția anuală înregistrată în anul anterior ofertării, cu excepția consumului tehnologic și a consumului propriu;

d) reglementările ANRE prevăzute la lit. a) stabilesc un program de ofertare obligatorie, care să cuprindă repartizarea cantităților ofertate pe produse standardizate lunare, trimestriale, semestriale, sezoniere și anuale, astfel încât să fie asigurate condițiile de competiție, transparență și nediscriminare pentru toți potențialii cumpărători.

(317) În perioada 1 iulie 2020 – 31 decembrie 2022, toţi participanţii la piaţa de gaze naturale, în măsura în care contractează cumpărarea de gaze naturale pe piaţa angro, într-un an calendaristic, au obligația să oferteze anual, în calitate de cumpărător, în anul calendaristic în care achiziţionează gazele naturale, cereri de cumpărare gaze naturale pe pieţele centralizate, transparent, public şi nediscriminatoriu, în conformitate cu reglementările emise de ANRE.

7. La articolul 177, alin. (318) se abrogă.

8. La articolul 179, alin. (2), lit. g) se modifică și se completează după cum urmează:

”g) înmagazinarea subterană a gazelor naturale, până la sfârșitul ciclului de extracție 2020-2021”

9. La articolul 194, pct. 241 se modifică după cum urmează:

”241. nerespectarea de către participanţii la piaţa de gaze naturale a obligaţiilor ce le revin în temeiul prevederilor art. 143 alin. (1) cu excepția nerespectării obligației prevăzute la art. 143, alin. (1), lit. a1;”

10. La articolul 194, după pct. 241 se introduce un nou punct, pct. 242, având următorul cuprins:

”242. nerespectarea de către participanţii la piaţa de gaze naturale a obligaţiilor ce le revin în temeiul prevederilor art. 143 alin. (1), lit. a1;”

11. La articolul 195, alin. (1), pct. 2, lit. e) se modifică și se completează după cum urmează:

”e) cu amendă cuprinsă între 5% şi 10% din cifra de afaceri anuală, cele de la pct. 242, 25, 35, 351, 36 1 şi 42;”

Art. II - Legea 256/2018 privind unele măsuri necesare pentru implementarea operaţiunilor petroliere de către titularii de acorduri petroliere referitoare la perimetre petroliere offshore, se modifică şi se completează după cum urmează:

1. Art. 20 se modifică și se completează după cum urmează:

”Art. 20

Începând cu data de 1 iulie 2020, prevederile art. 177, alin. (316) din Legea energiei electrice şi a gazelor naturale nr. 123/2012, cu modificările şi completările ulterioare, se aplică și pentru titularii de acorduri petroliere referitoare la perimetre petroliere offshore, inclusiv filialele acestora şi/sau aparţinând aceluiaşi grup de interes economic.”

2. Art.21 – Se abroga.

**PRIM-MINISTRU**

**LUDOVIC ORBAN**